గంగా గౌరీ సంవాదం

గంగా గౌరీ సంవాదం 1958, ఫిబ్రవరి 16న విడుదలైన పౌరాణిక/జానపద తెలుగు చలనచిత్రం.
నటీనటులు

సాంకేతికవర్గం
 నిర్మాతలు: జెట్టి చంద్రశేఖరరెడ్డి, ముంగమూరు బ్రదర్స్
 దర్శకత్వం: వి.ఎన్.రెడ్డి
 స్క్రీన్ ప్లే: మహతి
 పాటలు, మాటలు: పరశురామ్‌
 కళ: తోట
 కూర్పు: బాబు
 సంగీతం: పెండ్యాల
 ఛాయాగ్రహణం: వర్మ, వి.ఎన్.రెడ్డి

కథ
శివపార్వతులు ఆనందతాండవం చేస్తూ పరవశిస్తూ ఉండగా నారదుడు వచ్చి వారి ఏకాంతాన్ని భగ్నం చేస్తాడు. పార్వతి కోపంతో ఆడువారు తెచ్చు మర్యాదకాక పురుషజాతికి వేరేమి పరువు కలదని, పశువు మొదలుకొని పశుపతి వరకు అందరూ ఆడువారికి దాసోహం అనవలసిందేనని మాటల మధ్యలో అంటుంది. గంగాభవాని కూడా ఇలాగే అంటున్నదని నారదుడు శివునికి చెబుతాడు. పార్వతికి, గంగాభవానికి గర్వభంగం చేసి మంచి గుణపాఠం నేర్పాలని శివుడు నిర్ణయించుకుంటాడు.

శివుడు జంగందేవర వేషంలో భూలోకం వచ్చి ఒక బెస్తపల్లెకు వస్తాడు. ఆ పల్లెలోని బెస్తలంతా జంగమారాధనే శివారాధన అని నమ్మే సత్‌శైవులు. వీధిలో పోతూవున్న ఆ జంగం దేవరను రుద్రమ్మ భిక్షకు, పూజకు ఆహ్వానిస్తుంది. అతడు అందుకు అంగీకరించి భిక్ష స్వీకరించి, ఆమెను, ఆమె చిన్న కొడుకును ఆశీర్వదించి మరోవీధికి బయలుదేరుతాడు. ఆ వీధిలో ఉంటున్న చక్రదేవమ్మ పరమభక్తితో జంగందేవరను ఆహ్వానించి భిక్ష ఇవ్వబోతుంది.  ఆ మాయాజంగం కృద్ధుడై గొడ్రాలిచేతి భిక్ష నిషేధం అంటూ ఆమె ఇవ్వబోతున్న భిక్షను తన్నేస్తాడు.

పాటలు
ఈ చిత్రంలోని పాటలను పరశురామ్‌ రచించగా పెండ్యాల సంగీతం సమకూర్చాడు. 
క్ర.సంపాట గాయకులు1"వాణి ప్రాణేశ్వరై, బ్రహ్మకెన్నగ రాని వాగీశుడనియెడు పరువుదెచ్చె" (పద్యం)పి.లీల2"పావనీ - గంగాభవానీ పావనీ గంగాభవానీ లోకపావన వాహినీ"ఘంటసాల3"రారే చెలీ ఇటు రారే చెలీ మన వాడంతా వేడుక గావింపరే"బృందం4"హేలేసా హైలా హైలేసా హైలా హైలేసా హైలా హైలేసా హైలా హైలేసా మనతల్లి గంగే మనవాడ వెలసే"ఎం.ఎస్.రామారావు, వైదేహి బృందం5"ఓ మనసిజ దమనా! గిరిజా మోఃఅనా"జిక్కి బృందం6"కైలాసగిరినేలు గౌరీ మహాసాధ్వి కెరుకనూ చెప్పేటి ఎరుకతా నేనూ"వైదేహి7"స్వామీ ఇదె శరణాగతి ఈ లీలా లేల నయా నను గావరావయ్యా"పి.సుశీల8"కనరావేలా కనుమరుగేలా నీతో నాకీ ఎడబాటేలా"ఘంటసాల9"ఇంద్రాది దేవతల్ వందిమాగధులట్లు స్తోత్రపాఠముల్ సొంపు నింప"(పద్యం)పి.సుశీల10"ఓ భళిర భళిర భళి భళి భళి భళి భళి భళి భాళీ!"ఎం.ఎస్.రామారావు, రఘునాథ పాణిగ్రాహి, జానకి, బృందం11"దాసురాలనోయీ, నా దోసమెంచకోయీ స్వామీ"పి.సుశీల, పి.లీల

వనరులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
బయటి లింకులు
 

మూలాలు

వర్గం:నాగయ్య నటించిన సినిమాలు
వర్గం:ఋష్యేంద్రమణి నటించిన సినిమాలు